*Mange kroner å spare på å fyre med ved på ettermiddagen*

**Strøm koster 113,7 øre/kWh. Vedfyring er billigere**

**De rekordhøye strømprisene fortsetter. Ved nyttår hadde Norge de nest høyeste strømprisene på 10 år, viser oversikten til EnergiRapporten. Prisene er falt noe, men i snitt betaler alle i Sør-Norge i snitt 113,7 øre kilowatten. Følgelig er vedfyring rimeligere for de aller fleste – og det er mye å spare, særlig på ettermiddagene.**

EnerigRapporten nr 3 og [www.elskling.no](http://www.elskling.no) viser helt klart at strømmen fortsatt er dyr i Norge. Spotprisen varierer fra 40 til 57 øre per dag, men når avgiftene kommer på toppen, er prisen altså 113,7 øre/kWh i snitt.

Kjøper man ved i større mengder – 1000-literssekker eller paller, er prisen ofte under en krone åer kilowatt. I tillegg vet vi gjennom mange undersøkelser at nesten halve befolkningen har tilgang på egen ved.

**Mye å vinne, særlig på ettermiddagene**

Etter hvert har mange hjem fått avtaler der de betaler for nøyaktig bruk per time. Det er særlig i morgentimene og på ettermiddagene at strømmen er på sitt dyreste. Det er store beløp å spare for de som passer på å varme opp hjemmet med vedfyring, sier Steinar Vigdal, som er styreleder i bransjeorganisasjonen Norsk Varme

**Ny ovn og riktig tenning er viktig**

En rentbrennende ovn er snill mot miljøet, og gir mer varme per kubbe. Det er dessuten viktig å tenne fra toppen av bålet. Det tar bittelitt lenger tid, men er enda bedre for miljøet. Mer informasjon om dette finner man på [www.ektevarme.no](http://www.ektevarme.no)

***KONTAKTINFORMASJON:***

Steinar Vigdal, tlf. 980 74 151 [styreleder@norskvarme.org](mailto:styreleder@norskvarme.org)